Babelscape/SREDFM huggingface dataset:
Curiosity

thumb|250px|To "Curiosity" στη Γη
To Curiosity (μτφρ.: "Περιέργεια") είναι ένα ρομποτικό όχημα (ρόβερ) το οποίο εξερευνά τον κρατήρα Γκέιλ στον Άρη, ως μέρος της αποστολής της NASA Mars Science Laboratory (MSL). Το όχημα εκτοξεύθηκε τις 26 Νοεμβρίου 2011 τις 15:02 UTC από το ακρωτήριο Κανάβεραλ και προσεδαφίστηκε στην περιοχή Αιολίς Πάλους, στο κρατήρα Γκέιλ, τις 6 Αυγούστου 2012, 05:17 UTC. Το ρομπότ προσγειώθηκε περίπου 2,4 χιλιόμετρα μακριά από το προκαθορισμένο σημείο, σε μια περιοχή που ονομάστηκε Μπράντμπερι Λάντινγκ, μετά από ταξίδι απόστασης 563 εκατομμυρίων χιλιομέτρων. 

Το Δεκέμβριο του 2012, η διετής αποστολή του "Curiosity" επεκτάθηκε επ 'αόριστον και στις 5 Αυγούστου 2017 η NASA γιόρτασε την πέμπτη επέτειο της προσεδάφισης του ρόβερ. Το "Curiosity" βρίσκεται ακόμα σε λειτουργία και, έως την 1η Νοεμβρίου 2019, εξερευνά τον Άρη επί 2573 αρειανές ημέρες (2643 ημέρες συνολικά) από την ημερομηνία προσεδάφισης του στις 6 Αυγούστου 2012.

Οι στόχοι του ρομπότ είναι να ερευνήσει το κλίμα και τη γεωλογία του Άρη, να διαπιστώσει εάν το σημείο το οποίο είχε επιλεγεί στον κρατήρα Γκέιλ προσέφερε ποτέ ευνοϊκές περιβαλλοντολογικές συνθήκες για την ύπαρξη μικροβιακής ζωής, συμπεριλαμβανομένου του ρόλου του νερού και έρευνες για τον αν ο πλανήτης έχει ευνοϊκές συνθήκες για μελλοντική εξερεύνηση από τους ανθρώπους.

Το "Curiosity" έχει μέγεθος μικρού αυτοκινήτου, με βάρος 899 κιλά, 3 μέτρα μήκος, 2,7 μέτρα πλάτος και 2,2 μέτρα ύψος. Το ρομπότ φέρει επιστημονικό εξοπλισμό με τον οποίο μπορεί να αναλύσει τη χημική σύσταση δειγμάτων που λαμβάνει. Τα όργανα αυτά είναι το φασματόμετρο μάζας για την ταυτοποίηση χημικών στοιχείων, ο αέριος χρωματογράφος για τη χημική ανάλυση πετρωμάτων, καθώς και το φασματόμετρο λέιζερ για τη μέτρηση ελαφρών στοιχείων που σχετίζονται με τη ζωή, όπως ο άνθρακας, το οξυγόνο και το άζωτο.
Η Αθάνατη Ψυχή

Η Αθάνατη Ψυχή (γερμ. "Das unsterbliche Herz") είναι ηθικό κοινωνικό δράμα του 1939 της εποχής της ναζιστικής Γερμανίας σε σκηνοθεσία και σενάριο του Φάιτ Χάρλαν. Πρωταγωνιστούν η Κριστίνα Ζέντερμπάουμ, ο Χάινριχ Γκεόργκε και άλλοι.
Μη μου άπτου

Το Μη μου άπτου λατ. (Noli me tangere= μη με εγγίζεις) είναι χριστιανική έκφραση από την Καινή Διαθήκη που αναφέρεται στο Ευαγγέλιο του Ιωάννη (20.17). Η βιβλική σκηνή της αναγνώρισης του Ιησού από την Μαρία Μαγδαληνή μετά την Ανάστασή Του έγινε αντικείμενο μιας μακράς, εκτεταμένης και συνεχούς εικονογραφικής παράδοσης στη χριστιανική τέχνη από την εποχή του Φρα Αντζέλικο (1395-1455) μέχρι τις ημέρες μας.
Μαχαλεπί

Μαχαλεπί ή μαχαλλεπί(ν) ή μαλεμπί (τουρκ.: "") ονομάζεται ένα κυπριακό, συνήθως νηστίσιμο, γλυκό σε μορφή κρέμας με άρωμα τριαντάφυλλου. Περιέχει είτε άμυλο αραβόσιτου («νησιαστέ» / κορν φλάουερ) είτε ρυζάλευρο, ζάχαρη και ροδόνερο / σιρόπι τριαντάφυλλο. Σερβίρεται κρύο είτε στη φόρμα που αρχικά παρασκευάστηκε (συνήθως κάποιο μικρό ποτήρι), είτε αφού τεμαχιστεί. Η γεύση του είναι ουδέτερη και παίρνει γεύση από ότι σιρόπι ή άλλο βάλει κανείς από επάνω όπως π.χ. κάποιο σιρόπι ή ζάχαρη ή γλυκό του κουταλιού. Συνήθως είναι νηστίσιμο, αφού παρασκευάζεται μόνο με νερό και άμυλο / αλεύρι, αλλά μπορεί να παρασκευαστεί και με την προσθήκη γάλακτος (κυπρ.: «μαχαλλεπί του γαλάτου»). Παρασκευάζεται συνήθως τους καλοκαιρινούς μήνες και θεωρείται δροσιστικό. Το μαχαλεπί αναφέρεται σαν ένα από τα χαρακτηριστικά γλυκά στα οποία γίνεται χρήση ροδόνερου. Η προέλευση του ονόματος, αλλά και του γλυκού είναι από τη Μέση Ανατολή / Αραβική: Παρόμοια γλυκά (σε αρκετές περιπτώσεις όμως με γάλα) φτιάχνονται στον Λίβανο, τη Συρία και την Τουρκία, αλλά και την Αίγυπτο και το Μαρόκο με το όνομα Μουχαλλεμπί ("Muhallebi", συνήθως αναφερόμενο με το όνομα αυτό στην Τουρκία), ή Μουχαλλαμπία ("Muhallabia", γενικά στη Μέση Ανατολή) ή Μιχαλλαμπίγια ("Mihallabiya" - στην Αίγυπτο).
Κοινοτικό Στάδιο Πελενδρίου

thumb|300px|Η θέση του Πελενδρίου στο χάρτη

Το Κοινοτικό Στάδιο Πελενδρίου βρίσκεται στην επαρχία Λεμεσού. Είναι η έδρα της ποδοσφαιρικής ομάδας του χωριού Πελένδρι, ΑΠΕΠ Πελενδρίου. Το Στάδιο επίσης χρησιμοποιείται και για μεγάλες συναυλίες όπου συνηθίζει το χωρίο να τις διοργανώνει σε συνεργασία με το Σύνδεσμο Αποδήμων και Φίλων Πελενδρίου. Αποκορύφωμα ήταν η συναυλία του Δημήτρης Μητροπάνος, που διεξήχθη το 2009 με 14500 θεατές περίπου. Αναλυτικά οι σημαντικότερες συναυλίες που δόθηκαν:
20/7/2008 ο Γιώργος Νταλάρας, στις 30/7/2010 ο Νότης Σφακιανάκης στις 05/8/2011 οι Γλυκερία, Κώστας Μακεδόνας, Γεράσιμος Ανδρεάτος και Μελίνα Ασλανίδου σε μια συναυλία αφιέρωμα στο Μάνο Λοΐζο, στις 03/09/2011 ο Βασίλης Παπακωνσταντίνου, στις 11/08/2012 η Δέσποινα Βανδή και η Έλλη Κοκκίνου, στις 8 Αυγούστου 2015 η Νατάσα Θεοδωρίδου με το Γιώργο Θεοφάνους. στις 13 Αυγούστου 2017 η Πέγκυ Ζήνα, Μιχάλης Κουινέλης (Stavento) και Emigre και στις 10 Αυγούστου 2019 Γιάννης Πλούταρχος, Πωλίνα Χριστοδούλου.
Βασίλης Γεωργιάδης

Ο Βασίλης Γεωργιάδης (Δαρδανέλλια, Τουρκία, 12 Αυγούστου 1921-Αθήνα, 30 Απριλίου 2000) ήταν Έλληνας σκηνοθέτης, παραγωγός κινηματογράφου και ηθοποιός. 

Αρχικά εργάσθηκε σαν βοηθός σκηνοθέτη, σε τρεις κατά σειρά ταινίες, "Το Παιδί μου Πρέπει να Ζήσει" (1951), "Νεκρή Πολιτεία" (1952) και "Το Ποντικάκι" (1954).

Δυο χρόνια μετά (1956), χρηματοδότησε ο ίδιος και σκηνοθέτησε την πρώτη του ταινία "Οι Άσσοι του Γηπέδου", που επαναπροβλήθηκε 41 χρόνια αργότερα, μόλις τρία πριν το θάνατό του, με τον τίτλο "Κυριακάτικοι Ήρωες" (1997). Η σύλληψη της ιδέας του, να χρησιμοποιήσει δηλαδή στους ρόλους αληθινούς ποδοσφαιριστές, ήταν πρωτοποριακή και μοναδική στα χρονικά, ενώ και η σκηνοθετική της προσέγγιση, παρέπεμπε στον ιταλικό νεορεαλισμό. Επίσης, έλαβε μέρος σαν ηθοποιός στο πρώτο του εκείνο έργο, ερμηνεύοντας έναν μικρό ρόλο, όπως και σε επτά ακόμη ταινίες. Το 2000 του αποδόθηκαν ευχαριστίες για τη συνεισφορά του στην ταινία "Πίσω Πόρτα". 

Δύο από τις κινηματογραφικές ταινίες του Γεωργιάδη, «Τα κόκκινα φανάρια» και «Το χώμα βάφτηκε κόκκινο», προτάθηκαν από την Αμερικανική Ακαδημία Κινηματογράφου στην τελική πεντάδα για το Όσκαρ Καλύτερης Ξενόγλωσσης Ταινίας.
Διοκλής ο Μάγνης

Ο Διοκλής ο Μάγνης ήταν αρχαίος Έλληνας φιλόσοφος που φέρεται να άκμασε τον 1ο αιώνα π.Χ..

Ο Διοκλής ο Μάγνης καταγόμενος από τη Μαγνησία του Σιπύλου, εξ ου και το προσωνύμιο, φέρεται να ήταν από τους πρώτους που συνέγραψε βιογραφίες αρχαίων φιλοσόφων στο βαρύ σύγγραμμά του, που έφερε τον τίτλο "Επιδρομή φιλοσόφων" και που αποτελούταν από τρία βιβλία. Το σύγγραμμα αυτό χρησιμοποίησε και ως πηγή ο Διογένης ο Λαέρτιος.

Σύμφωνα δε με πληροφορίες που έχουν σωθεί ο Διοκλής ο Μάγνης είχε αναπτύξει και διατηρούσε φιλία με τον κυνικό φιλόσοφο και επιγραμματοποιό Μελέαγρο από τα Γάδαρα.
Ενοθεϊσμός

Ενοθεϊσμός είναι η πίστη ότι υπάρχει ένας Θεός, αλλά δίπλα σε αυτόν μπορεί να υπάρχουν κι άλλες θεότητες που μπορούν να λατρεύονται. Ενοθεϊσμός μπορεί να προκύψει και από ένα μέχρι πρότινος πολυθεϊστικό σύστημα. Σε αυτή την περίπτωση μια θεότητα απορροφά τις ιδιότητες άλλων θεοτήτων, και γίνεται ιεραρχικά ανώτερη.
Ναυμαχία των Παξών

Η Ναυμαχία των Παξών "(228 π.Χ.)" ήταν μια ναυτική σύγκρουση μεταξύ του στόλου των Ιλλυριών και των Ακαρνάνων συμμάχων τους και του ενωμένου στόλου των δύο Συμπολιτειών της Αχαϊκής και της Αιτωλικής που έγινε κοντά στα νησιά των Παξών.
Εθνική Οδός 85

Η Εθνική Οδός 85 είναι ένας εθνικός αυτοκινητόδρομος της Ελλάδας . Συνδέει τη Ραφήνα με το Λαύριο μέσω του Πόρτο Ράφτη . 
Κατηγορία:Δρόμοι στην Αττική
Εθνική Οδός 87

Η Εθνική Οδός 87 (EO87) είναι Εθνική Οδός στην Ανατολική Αττική, Ελλάδα .
Σύγκλιση και Ένωση

Η Σύγκλιση και Ένωση (κατ. "Convergència i Unió") ήταν μία κεντροδεξιά εκλογική συμμαχία της Καταλονίας. Είναι μία ομοσπονδία δύο κομμάτων, της Δημοκρατικής Σύγκλισης της Καταλονίας (CDC) και της Δημοκρατικής Ένωσης της Καταλονίας (UDC). Τωρινός αρχηγός της συμμαχίας είναι ο Αρτούρ Μας, ο οποίος είναι και πρόεδρος της Καταλανικής Κυβέρνησης. 

Η συμμαχία πρήγαγε μια μορφή μετριοπαθούς καταλανικού εθνικισμού, αναγνωριζόμενη ως τέτοια τόσο στην Καταλονία όσο και στην υπόλοιπη Ισπανία. Επίσης, χαρακτηρίζεται είτε ως συντηρητικό είτε ως κεντρώο. Στο μεγαλύτερο CDC μπορούν να βρεθούν φιλελεύθερα στοιχεία, ενώ στο μικρότερο UDC κυρίως χριστιανοδημοκρατικά. Επίσης, η συμμαχία προσπαθεί να προσελκύσει τόσο ψηφοφόρους που τάσσονται υπέρ της πλήρους ανεξαρτησίας της Καταλονίας, όσο και ψηφοφόρους που είναι ικανοποιημένοι από την τωρινή κατάσταση της αυτοδιοίκησης. Γενικότερα, το CDC τάσσεται υπέρ της ανεξαρτησίας, ενώ το UDC είναι υπέρ της αυτονομίας της Καταλονίας. Ο ίδιος ο Μας έχει δηλώσει ότι δεν επιθυμεί την πλήρη ανεξαρτησία της Καταλονίας από την Ισπανία. 

Στις εκλογές του 2010, το κόμμα συγκέντρωσε το 38,5% των ψήφων και αύξηση του αριθμού των εδρών του κόμματος κατά 14, συγκεντρώνοντας συνολικά 62 από τις 135 έδρες του καταλανικού κοινοβουλίου. Παρόλο που το κόμμα συγκέντρωσε πάνω από τις διπλάσιες έδρες κάθε άλλου κόμματος, το κόμμα έχει έξι λιγότερες έδρες από αυτές που απαιτούνται για τη δημιουργία κυβέρνησης αυτοδυναμίας. Επίσης, παρόλο που το κόμμα έχει δηλώσει ότι προτίθεται να κυβερνήσει χωρίς να δημιουργήσει επίσημη κυβέρνηση συνεργασίας, το κόμμα αναζητά εξωτερική υποστήριξη από άλλα κόμματα, κυρίως από τη Ρεπουμπλικανική Αριστερά της Καταλονίας. 

Στις 18 Ιουνίου 2015, εκπρόσωποι της Δημοκρατικής Σύγκλισης της Καταλονίας ανακοίνωσαν τη διάλυση της συμμαχίας, ύστερα από διαφωνίες σχετικά με τη διαδικασία ανεξαρτησίας της Καταλονίας.
Εθνική Οδός 89

Η Εθνική Οδός 89 είναι ένας δρόμος στην Ανατολική Αττική της Ελλάδας . Συνδέει τον Γέρακα, ένα ανατολικό προάστιο της Αθήνας, με το Σούνιο, μέσω του Κορωπίου και του Λαυρίου . Μεταξύ του Γέρακα και του Κορωπίου έχει χάσει τη σημασία του μετά το άνοιγμα του Αυτοκινητοδρόμου 6 . Προβλέπεται η αναβάθμιση του τμήματος μεταξύ Κορωπίου και Λαυρίου σε πρότυπο αυτοκινητοδρόμων, με την κατασκευή διασταυρώσεων για την αντικατάσταση των σηματοδοτών και γενικά την αναβάθμιση του δρόμου. Αυτός ο νέος δρόμος θα φέρει τον χαρακτηρισμό A61 .
Ευρωομάδα

Η Ευρωομάδα (ευρύτερα γνωστή ως Eurogroup) είναι η ανεπίσημη σύσκεψη των Υπουργών Οικονομικών της Ευρωζώνης, δηλαδή των Υπουργών Οικονομικών των χωρών της Ευρωπαϊκής Ένωσης, οι οποίες έχουν ως επίσημο νόμισμά τους το Ευρώ, του Αντιπροέδρου της Ευρωπαϊκής Επιτροπής για τα Οικονομικά και το Ευρώ, αλλά και του Προέδρου της Ευρωπαϊκής Κεντρικής Τράπεζας. Στη σύσκεψη προεδρεύει ο διορισμένος πρόεδρος της, ο οποίος και το εκπροσωπεί σε άλλα εκτελεστικά όργανα και προς το κοινό. Η Ευρωομάδα συνεδριάζει άτυπα μια φορά το μήνα, πριν την σύνοδο των υπουργών οικονομικών της Ευρωπαϊκής Ένωσης (το ECOFIN). Το Eurogroup αναγνωρίστηκε ως όργανο με τη Συνθήκης της Λισσαβώνας.
Ρεπουμπλικανική Αριστερά της Καταλονίας

Η Ρεπουμπλικανική Αριστερά της Καταλονίας (κατ. "Esquerra Republicana de Catalunya") είναι ένα προοδευτικό σοσιαλδημοκρατικό καταλανιστικό πολιτικό κόμμα της Καταλονίας. Το κόμμα προάγει την καταλανική ανεξαρτησία, καθώς και την ανεξαρτησία των Καταλανικών Χωρών. Το ομόλογό του κόμμα Οξιτανική Ρεπουμπλικανική Αριστερά, που ιδρύθηκε το 2008, δραστηριοποιείται στην Κοιλάδα του Αράν. 

Από το 2011 πρόεδρος του κόμματος είναι ο Οριόλ Ζουνκέρας και γενική γραμματέας η Μάρτα Ροβίρα.
Πεππίνο Γκαριμπάλντι

Ο Τζουζέπε Γκαριμπάλντι ο νεότερος, γνωστός ως Πεππίνο Γκαριμπάλντι (· Μελβούρνη, Αυστραλία 29 Ιουλίου, 1879 - Ρώμη 19 Μαΐου, 1950) ήταν Ιταλός επαναστάτης και αξιωματικός, γιος του Ριτσιότι Γκαριμπάλντι και εγγονός του Τζουζέπε Γκαριμπάλντι.
Φαράγγι

thumb|right|200px|Φαράγγι της Σαμαριάς
Γενικά στη νεοελληνική γλώσσα ως φαράγγι, ή "φάραγγας", χαρακτηρίζεται βαθιά χαράδρα με σχεδόν απόκρημνες βραχώδεις πλευρές, όχι βέβαια των διαστάσεων εκείνων σε μήκος και βάθος που παρουσιάζουν τα λεγόμενα κάνυον που όμως οι πλευρές τους δεν παρουσιάζουν τις σχεδόν κατακόρυφες και τη στενότητα των φαραγγιών.

Γενικά τα φαράγγια δημιουργούνται από τη διαβρωτική δράση των ιδιαίτερα ορμητικών υδάτινων ρευμάτων, καταφέρνοντας έτσι μια συνεχή εκβάθυνση της κοίτης ανάμεσα σε συμπαγή και ανθεκτικά πετρώματα. Επίσης άλλη αιτία δημιουργίας φαραγγιών μπορεί να είναι κάποια τεκτονική διεργασία, σεισμός, κατάπτωση θόλων υπόγειων σηράγγων, όπως συμβαίνει κυρίως σε καρστικές περιοχές, καθώς ακόμα και μια παγετωνική δράση που δημιουργεί εκτενή ρήγματα. Σημειώνεται ότι το πλείστο των φαραγγιών των Άλπεων οφείλονται σε παγετωνικές δράσεις.

Στην Ελλάδα παρατηρούνται πολλά φαράγγια εξαιτίας του μεγάλου εύρους των ασβεστολιθικών πετρωμάτων που διαβρώνονται σχετικά εύκολα. Σημαντικότερα ελληνικά φαράγγια είναι το Φαράγγι της Σαμαριάς, που βρίσκεται στη Κρήτη, μήκους 16 χλμ., το Φαράγγι του Βίκου, που βρίσκεται στην Ήπειρο, μήκους 20 χλμ. που θεωρείται και το μεγαλύτερο του κόσμου σε βάθος με τα αυστηρά κριτήρια προσδιορισμού της γεωμορφολογίας αυτής(*), καθώς και άλλα μικρότερα. Επίσης σπουδαία φαράγγια υφίστανται στην Τουρκία, Αρμενία, Νεπάλ, κ.ά. το δε φαράγγι του Βερντόν στις Ν. Άλπεις θεωρείται ένα από τα μεγαλύτερα αξιοθέατα της Γαλλίας.

Τα φαράγγια από την αρχαιότητα λόγω της ιδιομορφίας τους συνδέθηκαν με στρατιωτικές επιχειρήσεις διείσδυσης αλλά και καταφυγής - διαφυγής καταδιωκομένων. Επίσης, λόγω της αγριότητας που παρουσιάζουν, έχουν συνδεθεί με διάφορες λαογραφικές ιστορίες και μύθους συναφείς ακριβώς του τρόμου που παρουσιάζει η θέα τους.

Γνωστότερο φαράγγι στον ελλαδικό χώρο κατά την αρχαιότητα ήταν ο Καιάδας.
Purpendicular

Purpendicular είναι ο τίτλος του 15ου στούντιο δίσκου του βρετανικού χαρντ ροκ συγκροτήματος Deep Purple. Ο δίσκος ηχογραφήθηκε στην πόλη Ορλάντο των Ηνωμένων Πολιτειών από το Φεβρουάριο ως τον Οκτώβριο του 1995 και κυκλοφόρησε το Φεβρουάριο του 1996 στην Ευρώπη και δύο μήνες αργότερα στην Αμερική. Το άλμπουμ αυτό είναι το πρώτο το οποίο κυκλοφόρησαν οι Deep Purple με τον Στηβ Μορς στην κιθάρα, θέση στην οποία έχει παραμείνει μέχρι σήμερα.
Σοφιάν Σερφά

Ο Σοφιάν Σερφά (Γαλλικά: Sofyane Cherfa, Αραβικά: سفيان شرفة) (ημερ. γεν.: 13 Αυγούστου 1984, στην Τουλούζη) είναι Αλγερινός ποδοσφαιριστής που αγωνίζεται ως αμυντικός και ανήκει στο δυναμικό του Ακρίτα Χλώρακας.
Σαντόρ Τάριτς

Ο Σαντόρ Τάριτς ("Sándor Tarics", 23 Σεπτεμβρίου 1913 – 21 Μαΐου 2016) ήταν Ούγγρος υδατοσφαιριστής, ο οποίος αναδείχθηκε χρυσός Ολυμπιονίκης στους Ολυμπιακούς Αγώνες του 1936. Ως τον θάνατό του το 2016 ήταν ο γηραιότερος εν ζωή χρυσός Ολυμπιονίκης, σε ηλικία 102 ετών.
Συνασπισμός των Μπλε Σκύλων

Ο Συνασπισμός των Μπλε Σκύλων (αγγλ. "Blue Dog Coalition"), κοινώς Blue Dogs ή Blue Dog Democrats, είναι μια ομάδα Κογκρεσιακών Αντιπροσώπων των Ηνωμένων Πολιτειών από το Δημοκρατικό Κόμμα οι οποίοι αυτοπροσδιορίζονται ως μετριοπαθείς και συντηρητικοί.

Δημιουργήθηκε το 1995 κατά το 104ο Κογκρέσο για να δώσει στα πιο συντηρητικά μέλη του Δημοκρατικού Κόμματος μια ενωμένη φωνή μετά την απώλεια της πλειοψηφίας στο Κογκρέσο στις εκλογές του Κογκρέσου των ΗΠΑ του1994. Τα μέλη του Blue Dog Coalition επί του παρόντος ελέγχουν 27 έδρες στο 116ο Κογκρέσο.
Ένωση Κριτικών Κινηματογράφου του Τορόντο

Η Ένωση Κριτικών Κινηματογράφου του Τορόντο (αγγλικά: Toronto Film Critics Association) ονομάζεται ένωση κριτικών κινηματογράφου με έδρα το Τορόντο του Καναδά. Από το 1999, η TFCA είναι μέλος του FIPRESCI.
Σταυροφορία των Αλβιγηνών

Η Σταυροφορία των Αλβιγηνών (1208-1229) (ή Σταυροφορία ενάντια στους Αλβιγηνούς) ήταν μια Σταυροφορία που κηρύχτηκε από την Καθολική Εκκλησία ενάντια στις αιρέσεις, κυρίως αυτή των Καθαρών και σε μικρότερη κλίμακα τον Βαλδεϊσμό. Από τον 12ο αιώνα, κείμενα της εποχής έκαναν λόγο για την αίρεση του Αλμπί (από το οποίο και το όνομα των αιρετικών), χωρίς, ωστόσο, οι γειτονικές του περιοχές να υπολείπονται σε πιστούς της αίρεσης.

Η Αίρεση των Καθαρών είχε κυρίως εγκατασταθεί στην περιοχή του Λανγκντόκ, στο οποίο κυριαρχούσαν δύο οικογένειες, ο Οίκος της Τουλούζης και ο Οίκος των Τρανκαβέλ. Καθώς δεν επήλθε μεταξύ τους συμφωνία για την αντιμετώπιση της κατάστασης, ο κόμης Ραϋμόνδος ΣΤ΄ της Τουλούζης θα συμμετάσχει στο πλευρό των Σταυροφόρων, ενώ ο Ραϊμόν-Ροζέ Τρανκαβέλ, υποκόμης του Αλμπί, προετοίμαζε την άμυνα των εδαφών του απέναντί τους. Μετά την κατάληψη του Μπεζιέ και της Καρκασσόν και την αιχμαλωσία του Ραϊμόν-Ροζέ, οι Σταυροφόροι επέλεξαν ένα εξ αυτών, τον Σίμων του Μονφόρ, για να συνεχίσει τον αγώνα το (1209). Αυτή η Σταυροφορία εξελίχτηκε σύντομα σε επεκτατικό πόλεμο, καταρχήν για λογαριασμό του Σίμων του Μονφόρ, και μετά τον θάνατο του τελευταίου (1218) και την αποτυχία του γιου του Αμωρί, για λογαριασμό του Στέμματος της Γαλλίας. Εκ παραλλήλου διεξήγετο κατά των Καθαρών και ο αγώνας της Εκκλησία υπό την καθοδήγηση της Ιεράς Εξέτασης (από το 1233).

Τελικώς, οι υποκομητείες της Καρκασσόν, του Αλμπί και του Μπεζιέ προσαρτήθηκαν στις βασιλικές κτήσεις το 1226. Η Κομητεία της Τουλούζης πέρασε στην κατοχή του Αλφόνσου του Πουατιέ, ενός αδερφού του Αγίου Λουδοβίκου το 1249 και προσαρτήθηκε το 1271. Το Λανγκοντόκ, το οποίο βρισκόταν στις αρχές του 13ου αιώνα στη σφαίρα επιρροής του Βασιλείου της Αραγωνίας πέρασε ολοκληρωτικά, στα τέλη του συγκεκριμένου αιώνα, σε αυτή του βασιλιά της Γαλλίας. Εκείνη την εποχή, ο Καθαρισμός αφανίστηκε από το Λανγκντόκ, και μονάχα ορισμένοι Καθαροί κατάφεραν να βρουν καταφύγιο στην Λομβαρδία.
Παλατινή Κομητεία της Κεφαλονιάς και της Ζακύνθου

Η Παλατινή Κομητεία της Κεφαλονιάς και της Ζακύνθου την περίοδο (1185 - 1479) ήταν επαρχία του Βασιλείου της Σικελίας. Ο τίτλος του "Κόμη" δόθηκε για πρώτη φορά στον Μαργαριτόνε του Μπρίντιζι που πήρε σαν δώρο την Κεφαλονιά και την Ζάκυνθο από τον Γουλιέλμο Β΄ της Σικελίας (1185) για τις υπηρεσίες που του είχε προσφέρει. Οι κυβερνήτες της Παλατινής Κομητείας μετά τον Μαργαριτόνε (1185 - 1195) ήταν:
*Οικογένεια Ορσίνι (1195 - 1325)
*Οίκος των Καπετιδών-Ανζού (1325 - 1357)
*Οίκος των Τόκκων (1357 - 1479)

Η Οικογένεια Τόκκο χρησιμοποίησε την Παλατινή Κομητεία σαν βάση για την κατάκτηση περιοχών της ηπειρωτικής Ελλάδας, κατέλαβαν (1411) το Δεσποτάτο της Ηπείρου. Η προέλαση των Οθωμανών στα δυτικά συρρίκνωσε σταδιακά την κυριαρχία τους, οι Οθωμανοί κατέλαβαν το Δεσποτάτο και περιόρισαν τους Τόκκο στην νησιώτικη Παλατιανή κομητεία. Οι Τόκκο διατήρησαν την Παλατινή Κομητεία μέχρι την κατάληψη της από τους Οθωμανούς και την Δημοκρατία της Βενετίας που μοίρασαν τα νησιά σύμφωνα με την Συνθήκη της Κωνσταντινούπολης (1479). Η Ζάκυνθος πέρασε ολόκληρη στην Δημοκρατία της Βενετίας και η Κεφαλονιά μοιράστηκε ανάμεσα στους Βενετούς και τους Οθωμανούς.
Ματέους Βιβιάν

Ο Ματέους Βιβιάν ή Ματέους Κοραντίνι Βιβιάν όπως είναι το πλήρες του όνομα αλλά και πιο απλά Βιβιάν είναι ένας Βραζιλιάνος ποδοσφαιριστής που αγωνιζόταν για τον ΠΑΟΚ στήν Super League Ελλάδα ως αμυντικός.
Κολό Τουρέ

Ο Κολό Χαμπίμπ Τουρέ ("Kolo Habib Touré", 19 Μαρτίου 1981) είναι ποδοσφαιριστής από την Ακτή Ελεφαντοστού. Αγωνίζεται ως αμυντικός.

Τις σεζόν 2002–2009 το πέρασμά του από την Άρσεναλ και οι πολύ καλές εμφανίσεις του στο Τσάμπιονς Λιγκ τον έκαναν γνωστό στην Ευρώπη και έτσι μετά από μια ακόμα επιτυχημένη χρονιά έγινε ένας ακόμα μεγάλος ποδοσφαιριστής που βρέθηκε στο ρόστερ της Μάντσεστερ Σίτι.

Με την εθνική ομάδα της χώρας του ο Κολό Τουρέ έφτασε μέχρι τον τελικό του Κυπέλλου Εθνών Αφρικής το 2006 και το 2012. Εκεί έχει συμπαίκτες μεταξύ άλλων τους Ντρογκμπά, Εμπουέ και τον αδερφό του Γιαγιά Τουρέ. 

Ο αδερφός του αγωνιζόταν στον Ολυμπιακό και στην Μπαρτσελόνα και από το 2010 στην Μάντσεστερ Σίτι.
Λουπανάρ

thumb|right|350px|Εξωτερική άποψη του κτιρίου σήμερα

Το Λουπανάρ (λατ. "Lupanar", «"φωλιά της λύκαινας"») είναι ο ο αρχαιότερος γνωστός και πιο καλά διατηρημένος αρχαίος οίκος ανοχής στην Πομπηία. Ανακαλύφθηκε και ανασκάπτηκε το 1862 και αναπαλαιώθηκε το 2006.
Δημοτικό Αθλητικό Κέντρο Αιγάλεω «Εύα Χριστοδούλου»

To Δημοτικό Αθλητικό Κέντρο Αιγάλεω «Εύα Χριστοδούλου» (αρχικά «Εθνικό Αθλητικό Κέντρο Αιγάλεω», ΕΑΚ) είναι το μοναδικό στάδιο που έχει ποτέ κατασκευασθεί στην πόλη του Αιγάλεω και το πρώτο που θεμελιώθηκε σε ολόκληρη τη Δυτική Αθήνα.
Φαρμακοσιδηρίτης

thumb|right|225px|Το ορυκτό φαρμακοσιδηρίτης
O φαρμακοσιδηρίτης ("pharmacosiderite") είναι ένυδρο βασικό αρσενικικό ορυκτό του τρισθενούς σιδήρου.
O χημικός τύπος του είναι Fe3(AsO4)2(OH)3 · 5 Η2Ο. To μοριακό βάρος του είναι 873,38 g / mol, και το ειδικό βάρος του 2,8.

Αποτελείται συνήθως από τα στοιχεία αρσενικό , σίδηρο , υδρογόνο και οξυγόνο, κάλιο και νάτριο. Παρουσιάζει σκληρότητα Mohs από 2 έως 3, αδιάκριτο σχισμό και είναι συνήθως διαφανές ή ημιδιαφανές με ελαιοπράσινες ή μελοκίτρινες ή κιτρινοκάστανες ραβδώσεις σε μορφή κύβων, ακριβώς επειδή κρυσταλλώνεται στο κυβικό σύστημα, εξ ου και παλαιότερα καλούνταν "κυβικό μετάλλευμα" ή "μετάλλευμα κύβος". Έχει αδαμάντινη λάμψη υφή υαλώδη, ρητινώδη ενώ είναι εύθραυστο.

Ο Φαρμακοσιδηρίτης απαντάται κυρίως ως προϊόν αποσάθρωσης πλουσίων σε αρσενικό ορυκτών, που εντοπίζονται κυρίως στην Κορνουάλη, στη Σαξωνία και Βαυαρία (Γερμανία), στην Ουγγαρία, καθώς επίσης και στη Γιούτα των ΗΠΑ. Η ονομασία του ορυκτού αυτού δόθηκε από τον J. Hausmann, το 1813 ως σύνθετη λέξη εκ της ελληνικής του ορυκτού αρσενικού που λέγεται στη δημώδη γλώσσα δηλητήριο - «φαρμάκι» και του «σιδήρου» με την κοινή κατάληξη «-ίτης».
Αστεροσκοπείο του Παρκς

Το Αστεροσκοπείο του Παρκς ("Parkes Observatory") είναι ένα ραδιοαστεροσκοπείο και ραδιοτηλεσκόπιο που βρίσκεται 20 χιλιόμετρα βόρεια από τη μικρή πόλη Παρκς της Νέας Νότιας Ουαλίας, στην Αυστραλία, σε γεωγραφικές συντεταγμένες πλάτος 32° 59΄ 59,8΄΄ νότιο και μήκος 148° 15΄ 44΄΄ δυτικό. Υπήρξε μία από τις κεραίες που χρησιμοποιήθηκαν για τη λήψη ζωντανής τηλεοπτικής εικόνας από την πρώτη επανδρωμένη αποστολή στη Σελήνη (Απόλλων 11), στις 20 Ιουλίου 1969.
Αγκούνγκ

Το όρος Αγκούνγκ ("Gunung Agung") είναι βουνό και ενεργό ηφαίστειο στο Μπαλί της Ινδονησίας. Βρίσκεται στα ανατολικά του νησιού. Το βουνό είναι συμμετρικό, έχει ύψος 3.124 μέτρα και κάποιες πλαγιές του καλύπτονται από στερεοποιημένη λάβα. Η μεγαλύτερη έκρηξη του όρους Αγκούνγκ, στις αρχές του 1963, είχε ως αποτέλεσμα τη μείωση του ύψους του κατά 150 μ. Η αποπνιχτική στάχτη, η λάβα και ο επακόλουθος χείμαρρος λάσπης σκότωσαν περισσότερους από 1.000 ανθρώπους.
Διοκαισάρεια Κιλικίας

Η Διοκαισάρεια Κιλικίας ήταν μία από τις δύο ομώνυμες Αρχαίες Ελληνικές πόλεις που αναπτύχθηκαν στην αρχαιότητα. Την συγκεκριμένη της Κιλικίας, που βρίσκεται δυτικά της σύγχρονης Μερσίνης, σύμφωνα με την παράδοση φέρεται να την ίδρυσε ο μυθικός ήρωας του Τρωικού πολέμου ο Αίας ο Τελαμώνιος αδελφός του Τεύκρου.
Any Fule Kno That

Any Fule Kno That είναι ο τίτλος του τραγουδιού του χαρντ ροκ συγκροτήματος Deep Purple, το οποίο κυκλοφόρησε σε μορφή CD σινγκλ στις 2 Ιουνίου του 1998, χωρίς να γνωρίσει επιτυχία. Το συγκεκριμένο τραγούδι συμπεριλαμβάνεται στο δίσκο "Abandon", ο οποίος ηχογραφήθηκε το φθινόπωρο και το χειμώνα του 1997 προς 1998 και είναι το πρώτο κομμάτι του συγκεκριμένου δίσκου.
Παλάτσο ντέι Νοτάι

Το Παλάτσο ντέι Νοτάι (Ιταλ. "Palazzo dei Notai", Ελληνική μετάφραση "Κτίριο των Συμβολαιογράφων") είναι ένα ιστορικό κτίριο της Μπολόνια.

Βρίσκεται στην Πιάτσα Ματζόρε, που είναι η κεντρική πλατεία της πόλης, δίπλα στην Βασιλική του Αγίου Πετρόνιου, τον κεντρικό ναό της πόλης. Χτίστηκε με βούληση της ισχυρής εταιρίας των συμβολαιογράφων, που μέχρι τότε είχαν θρανία στην στοά κάτω από το Παλάτσο ντελ Ποντεστά, για να φυλάγουν τα έγγραφα που αφορούσαν τις πωλήσεις εκτάσεων και σπιτιών καθώς και τις κληρονομιές.

αριστερά|thumb|20090804 bologna27|Παλάτσο ντέι Νοτάι

Ο αρχικός πυρήνας χτίστηκε το 1287 με την ένωση δύο προϋπαρχόντων κτιρίων. Μεταξύ του 1381 και του 1388 η αριστερή πλευρά του κτιρίου, αυτή που είναι προς την Βασιλική του Αγίου Πετρώνιου, θα ανακατασκευαστεί, μεγαλώνοντας την, από τους αρχιτέκτονες Μπέρτο Καβαλέττο ("Berto Cavalletto") και Λορέντσο ντα Μπανιομαρίνο ("Lorenzo da Bagnomarino"). Τα έξι παράθυρα, με το μαρμάρινο κολονάκι στη μέση που βρίσκονται στην πλευρά της πλατείας, δημιουργήθηκαν το 1385 από τον Αντόνιο ντι Βιντσεντσο ("Antonio di Vincenzo"). Το 1442 ο Μπαρτολομέο Φιοραβάντι ("Bartolomeo Fioravanti") θα ανακαινίσει την δεξιά πλευρά του κτηρίου που ήταν και η παλαιότερη. Στην οροφή υπάρχουν νωπογραφίες του 1400. Το κτήριο θα μείνει αναλλοίωτο για περίπου 500 χρόνια μέχρι που το 1908 ο Αλφόνσο Ρουμπιάνι ("Alfonso Rubbiani") θα το ανακαινίσει και θα του δώσει την τελική μορφή που βλέπουμε σήμερα. Για την ανακαίνιση θα βασιστεί στα αρχεία των παλαιότερων ανακαινίσεων, έτσι θα επαναφέρει τις δύο γοτθικές δίφορες και θα αφαιρέσει μία ανύψωση που είχε προστεθεί τον 18ο αιώνα. Στην πρόσοψη του κτιρίου πρόσθεσε το στέμμα των συμβολαιογράφων που απεικονίζει τρία μελανοδοχεία με φτερά χήνας σε κόκκινο φόντο.

Το 1700 στο ισόγειο του κτιρίου φιλοξενούταν η αποθήκη του αλατιού.
Εύα Χριστοδούλου

Η Εύα Χριστοδούλου (γεν. Μαρούσι, 27 Σεπτεμβρίου 1983) είναι ελληνίδα πρώην αθλήτρια της ρυθμικής γυμναστικής ("Ανσάμπλ") και Ολυμπιονίκης
και νυν προπονήτρια. Διακρίθηκε ιδιαίτερα στους Ολυμπιακούς Αγώνες του Σίδνεϋ, όπου κατέκτησε το χάλκινο μετάλλιο με την Εθνική Ομάδα (Ομαδικό Ανσάμπλ Γυναικών). Επίσης, έχει πολλές άλλες ευρωπαϊκές και παγκόσμιες διακρίσεις.

Ξεκίνησε τον αθλητισμό σε ηλικία μόλις τεσσάρων ετών, στον σύλλογο "Πρωτέας" του Αιγάλεω, όπου και κατοικούσε η οικογένειά της. Δυο χρόνια αργότερα μεταγράφηκε στον "Γυμναστικό Λαογραφικό Όμιλο Αθηνών",ενώ το 1995 εντάχθηκε στην Εθνική Ομάδα. Κατέκτησε την πρώτη θέση στο ευρωπαϊκό πρωτάθλημα νεανίδων του 1997. Ακολούθησαν τρία χρυσά μετάλλια στο Πανευρωπαϊκό πρωτάθλημα της Βουδαπέστης (1999), δυο χρυσά και ένα αργυρό μετάλλιο στο Παγκόσμιο Πρωτάθλημα της Ιαπωνίας (1999).

Κορυφαία της επιτυχία ήταν η κατάκτηση του χάλκινου μεταλλίου στους Ο.Α. του Σίδνεϋ (2000).
Υπηρετεί σαν Αξιωματικός στην Πολεμική Αεροπορία, στη Σχολή Ικάρων στο Τατόι ενώ κατά καιρούς έχει εργασθεί σαν τεχνικός σύμβουλος ή προπονήτρια ρυθμικής, στους συλλόγους "Ολυμπιακός Ρυθμός" (Α.Γ.Σ. Αργυρούπολης), Α.Σ. Ολυμπιακού χωριού "Αθηνά", "Οι Νέες Κυδωνίες" (Σύλλογος Μικρασιατών Αιγάλεω) ,Ακολ (Λιβαδειά) ,ΟΦΑΦΑ Μεγάρων κ.α.
Το 2009 ίδρυσε δικό της σωματείο με έδρα στο Αιγάλεω και τίτλο ΣΥΛΛΟΓΟΣ ΦΙΛΩΝ ΓΥΜΝΑΣΤΙΚΗΣ ΑΙΓΆΛΕΩ (Σ.ΦΙ.Γ.Α).

Είναι τελειόφοιτη του Τμήματος Ψυχολογίας του Παντείου Πανεπιστημίου, ενώ έχει ασχοληθεί με τη χορογραφία και επίσης δουλέψει στον ιδιωτικό τηλεοπτικό σταθμό «Αlpha» στην εκπομπή των Πέτρου Κουμπλή και Εύας Φραγκάκη «Επιτέλους Σαββατοκύριακο», με δική της ενότητα, τους «Πρωταθλητές της ζωής». 

Το Δημοτικό Αθλητικό Κέντρο Αιγάλεω, που ανακαινίσθηκε και εγκαινιάσθηκε εκ νέου το 2007, φέρει, τιμητικά, το ονοματεπώνυμό της.
Δέκα μέρες που συγκλόνισαν τον κόσμο

Δέκα μέρες που συγκλόνισαν τον κόσμο είναι ο τίτλος βιβλίου του Αμερικανού δημοσιογράφου και σοσιαλιστή Τζον Ριντ που έγραψε το 1919 και αφορά τα γεγονότα της Οκτωβριανής Επανάστασης στη Ρωσία το 1917, την οποία ο Ριντ βίωσε από πρώτο χέρι. Ο Ριντ ακολούθησε στενά πολλούς από τους επιφανείς Μπολσεβίκους ηγέτες κατά την παραμονή του στη Ρωσία. Πέθανε το 1920, λίγο μετά την ολοκλήρωση του βιβλίου και είναι ένας από τους λίγους Αμερικανούς που τάφηκε στη Νεκρόπολη του Τείχους του Κρεμλίνου στη Μόσχα, μια περιοχή που κανονικά προορίζονταν μόνο για τους πιο εξέχοντες Σοβιετικούς ηγέτες.
Χωρίς Πατρίδα

Το Χωρίς Πατρίδα (γερμανικά: "Friesennot") είναι προπαγανδιστική ταινία του γερμανικού κινηματογράφου του 1935 σε σκηνοθεσία του Πέτερ Χάγκεν και σενάριο του Βέρνερ Κόρτβιχ.
Πατ Νίξον

Η Θέλμα Κάθριν "Πατ" Ράιαν Νίξον (αγγλικά: "Thelma Catherine" "Pat" "Ryan Nixon", 16 Μαρτίου 1912 – 22 Ιουνίου 1993) ήταν η σύζυγος του Ρίτσαρντ Νίξον, 37ου Προέδρου των Ηνωμένων Πολιτειών, και ήταν Πρώτη Κυρία των Ηνωμένων Πολιτειών από το 1969 μέχρι το 1974.

Γεννημένη στο Έλυ της Νεβάδα, μεγάλωσε με τους δύο αδελφούς της στο Κερρίτος, στην Καλιφόρνια, αποφοιτώντας από το γυμνάσιο το 1929. Φοίτησε στο Fullerton Junior College και αργότερα στο University of Southern California. Πλήρωνε για την εκπαίδευσή της εργαζόμενη σε πολλές δουλειές, όπως υπάλληλος φαρμακείου, δακτυλογράφος, τεχνικός ακτίνων Χ, και εμποροϋπάλληλος. Το 1940 παντρεύθηκε τον δικηγόρο Ρίτσαρντ Νίξον και απέκτησαν δύο κόρες. Έκανε εκστρατεία για τον σύζυγό της στις επιτυχείς εκστρατείες του στο Κογκρέσο το 1946 και το 1948. Ο Ρίτσαρντ Νίξον εκλέχθηκε Αντιπρόεδρος στην κυβέρνηση του Αϊζενχάουερ, οπότε η Πατ ανέλαβε πολλές αποστολές καλής θέλησης με τον σύζυγό της και έτυχε ευνοϊκής κάλυψης από τα μέσα ενημέρωσης. Βοήθησε τον σύζυγό της στην ανεπιτυχή προεδρική του εκστρατεία το 1960, και αργότερα στην επιτυχή του προεδρική εκστρατεία το 1968.

Ως Πρώτη Κυρία, η Πατ Νίξον προώθησε έναν αριθμό φιλανθρωπικών ζητημάτων, όπως ο εθελοντισμός. Επέβλεψε την συλλογή περισσότερων από 600 τεμαχίων τέχνης και επίπλων για τον Λευκό Οίκο, ένα απόκτημα μεγαλύτερο από αυτά άλλων προεδρικών περιόδων. Ήταν η πιο πολυταξιδεμένη Πρώτη Κυρία στην ιστορία των Η.Π.Α., ένα ρεκόρ που ξεπεράσθηκε είκοσι πέντε έτη μετά. Συνόδευσε τον Πρόεδρο ως η πρώτη Πρώτη Κυρία που επισκέφθηκε την Κίνα και την Σοβιετική Ένωση και τα ατομικά της ταξίδια στην Αφρική και την Νότια Αμερική της έδωσαν το προσωνύμιο "Madame Ambassador"· ήταν η πρώτη Πρώτη Κυρία που εισήλθε σε εμπόλεμη ζώνη, επίσης. Αυτά τα ταξίδια της προσέφεραν ευνοϊκή εικόνα στα μέσα ενημέρωση και τις χώρες που επισκέφθηκε. Η θητεία της τελείωσε όταν, μετά την επανεκλογή του με μια σαρωτική νίκη το 1972, ο Πρόεδρος Νίξον παραιτήθηκε δύο έτη μετά εν μέσω του Σκανδάλου Ουότεργκεϊτ.

Οι δημόσιες εμφανίσεις της έγιναν αυξανόμενα σπάνιες στην ύστερη ζωή της. Εκείνη και ο σύζυγός της επέστρεψαν στην Καλιφόρνια, και αργότερα μετακόμισαν στο Νιου Τζέρσεϊ. Υπέστη δύο εγκεφαλικά επεισόδια — ένα το 1976 και άλλο ένα το 1983 — και διαγνώσθηκε με καρκίνο των πνευμόνων το 1992 και πέθανε το 1993, σε ηλικία 81 ετών.
Περιφερειακή οδός

Η περιφερειακή οδός είναι ένας δρόμος που περικυκλώνει την πόλη με μορφή δακτυλίου. Το όνομα "οδό" χρησιμοποιείται για την πλειοψηφία των μητροπολιτικών περιφερειακές διαδρομές στην Ευρωπαϊκή Ένωση, όπως η "Berliner Ring", "το δαχτυλίδι των Βρυξελλών", "το δαχτυλίδι του Άμστερνταμ", η λεωφόρος "Périphérique" γύρω από το Παρίσι και η "Εσωτερική Περιφερειακή του Leeds". Η Αυστραλία και η Ινδία, επίσης, χρησιμοποιούν τον όρο περιφερειακή οδό, π.χ. "Περιφερειακή οδός Δυτικής Μελβούρνης" και "Εξωτερική Περιφερειακή Οδό Χαϊντεραμπάντ". Στις Ηνωμένες Πολιτείες, πολλοί δρόμοι με την μορφή δακτυλίου, ονομάζονται "προσβάσεις" ("beltways") ή "βρόχοι". Στην Ελλάδα η πιο χαρακτηρηστηκή περιφερειακή οδός είναι η Αττική Οδός στην Αθήνα και η Περιφερειακή Οδός στην Θεσσαλονίκη.
Κώστας Λάμπρου

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!


Ο Κώστας Λάμπρου, γεννημένος στην Αθήνα στις 16 Σεπτεμβρίου 1991, είναι Έλληνας ποδοσφαιριστής, ο οποίος αγωνίζεται αυτό τον καιρό ως τερματοφύλακας στην ολλανδική ομάδα του Ζβόλε.
Ίαν Γκίλαν

Ο Ίαν Γκίλαν (αγγλ. Ian Gillan) είναι Βρετανός τραγουδιστής της Ροκ μουσικής και ένας εκ των σπουδαιότερων του είδους του παγκοσμίως, διακρινόμενος ως ο βασικός τραγουδιστής των Deep Purple ενώ τραγούδησε για τους Ian Gillan Band, τους Gillan, τους Black Sabbath και τους WhoCares.
Στάτεν Άιλαντ

Το Στάτεν Άιλαντ (αγγλικά: "Staten Island") είναι νησί και δήμος της Νέας Υόρκης, που βρίσκεται στο νοτιοδυτικό τμήμα της πόλης. Το Στάτεν Άιλαντ χωρίζεται από το Νιου Τζέρσεϊ από τα στενά Άρθουρ Κιλ και Κιλ βαν Κουλ, και από την υπόλοιπη Νέα Υόρκη με τον Κόλπο της Νέας Υόρκης. Με πληθυσμό 468.730, είναι ο λιγότερο πυκνοκατοικημένος από τους πέντε δήμους, αλλά είναι ο τρίτος μεγαλύτερος σε έκταση (59 τετραγωνικά μίλια (153 τ.χλμ).
Μέχρι το 1975, ο δήμος ονομαζόταν επίσημα ο Δήμος του Ρίτσμοντ.

Η βόρεια ακτή του νησιού (North Shore) είναι το πιο αστικοποιημένο μέρος του νησιού. Περιλαμβάνει τις επίσημα ορισμένες ιστορικές περιοχές Σαιντ Τζωρτζ και Σαιντ Πωλς Άβενιου-Στάμπλετον Χάιτς, οι οποίες έχουν μεγάλα βικτωριανά κτήρια. Η περιοχή Ιστ Σορ (Ανατολική Ακτή) έχει ένα χώρο περιπάτου μήκους 2,5 μιλίων, ο τέταρτος μεγαλύτερος στο κόσμο. Μέχρι το 2001 στο Στάτεν Άιλαντ λειτουργούσε ο μεγαλύτερος χώρος ταφής απορριμάτων στο κόσμο. Μετά το κλείσιμο της άνοιξε προσωρινά για να διατεθούν τα συντρίμμια από τις επιθέσεις της 11 Σεπτεμβρίου. Σήμερα λειτουργεί ως το μεγαλύτερο δημόσιο πάρκο στη Νέα Υόρκη, με έκταση 8,9 τετραγωνικά χιλιόμετρα.

Το νησί είναι προσβάσιμο από το Μπρούκλιν με την γέφυρα Βερρατσάνο Νάροους και από το Νιου Τζέρσεϊ με τις γέφυρες Άουτερμπριτζ Κρόσινγκ, Γκάθλς και Μπαγιόν.
Ουιξκιλούκαν

Το Ουιξκιλούκαν (ισπ. "Huixquilucan") είναι πόλη και δήμος στην Πολιτεία του Μεξικού. Βρίσκεται δίπλα στη δυτική πλευρά της Ομοσπονδιακής Περιφέρειας (Distrito Federal) και είναι μέρος της μητροπολιτικής περιοχής της Πόλης του Μεξικού αλλά είναι ανεξάρτητο από αυτήν. Ο δήμος είχε το 2010 πληθυσμό 242.167. Το όνομα 'Ουιξκιλούκαν' προέρχεται από την γλώσσα Νάουατλ και σημαίνει "«τόπος των εδώδιμων αγκαθιών»".
Σεντρίκ Μπακαμπού

Ο Σεντρίκ Μπακαμπού (γεννημένος στις 11 Απριλίου 1991 στο Βιτρί-συρ-Σεν) είναι Γάλλος ποδοσφαιριστής ο οποίος αγωνίζεται αυτό τον καιρό στην ισπανική Βιγιαρεάλ. Αγωνίζεται κυρίως στην θέση του κεντρικού επιθετικού. Ο Μπακαμπού είναι διεθνής με τις ομάδες νέων της Γαλλίας και έχει εκπροωπήσει την χώρα του σε επίπεδο U-18 και U-19. Ήταν μέλος της ομάδας που κατέκτησε το Ευρωπαϊκό Πρωτάθλημα U-19 του 2010 στα πάτρια εδάφη. Την 1η Μαΐου 2010, ο Μπακαμπού αγωνίστηκε στον τελικό του Κυπέλλου Γκαμπαρντελά του 2010, ενώ πέτυχε τέρμα για την ομάδα του στο Σταντ ντε Φρανς. Η Σοσό, παρ'όλα αυτά, γνώρισε την ήττα στον συγκεκριμένο αγώνα με σκορ 4–3 στην διαδικασία των πέναλτι. Ο Μπακαμπού είχε, πρηγουμένως, πετύχει δύο τέρματα στη νίκη της ομάδας του στα ημιτελικά της διοργάνωσης.

Ο Μπακαμπού πραγματοποίησε το επαγγελματικό του ντεμπούτο στις 7 Αυγούστου 2010 στον εναρκτήριο αγώνα της ομάδας του για το πρωτάθλημα απέναντι στην Αρλ-Αβινιόν, μπαίνοντας ως αλλαγή σε μια νίκη με τελικό σκορ 2–1. Τον επόμενο μήνα, υπέγραψε το πρώτο του επαγγελματικό συμβόλαιο διάρκειας τριών ετών με την Σοσό μέχρι τον Ιούνιο του 2013.
Χωρίς Δόλο

Η ταινία Χωρίς Δόλο (Αγγλ. Absence of Malice) είναι δράμα παραγωγής 1981, σε σκηνοθεσία Σίντνεϊ Πόλακ. Πρωταγωνιστές της ταινίας είναι ο Πωλ Νιούμαν και η Σάλι Φιλντ. Η ταινία αναφέρεται στη δυσφήμιση και ο ορισμός της είναι σημαντικός παράγοντας όσον αφορά το μήνυμα που θέλει να περάσει.
ΦΚ Καλβί

Η Φουτμπόλ Κλαμπ Καλβί είναι η ποδοσφαιρική ομάδα της πόλης του Καλβί, στην Άνω Κορσική. Έτος ίδρυσής της είναι το 1986. Πρόεδρος της ομάδας είναι ο Ντιντιέ Μπισιεραί.

Για την σεζόν 2011-2012, η ΦΚ Καλβί αγωνίζεται στo CFA. Ανεβαίνοντας στο CFA, η ΦΚΑ Καλβί θεωρείται ως η 5η καλύτερη ομάδα στην νήσο της Κορσικής πίσω από τις ΣΚ Μπαστιά, ΑΚ Αζαξιό, Γκαζελέκ Αζαξιό και ΣΑ Μπαστιά.
Θανάσης Δημόπουλος

Ο Θανάσης Δημόπουλος (Ξυλοκέρα Ηλείας, 21 Απριλίου 1963) είναι Έλληνας πρώην διεθνής ποδοσφαιριστής, που αγωνιζόταν στη θέση του επιθετικού.
Αντώνιος Μιχελιδάκης

Ο Αντώνιος Μιχελιδάκης (Ηράκλειο, 1844 - Ηράκλειο, 1923), ήταν Έλληνας, σπουδαίος Κρητικός οπλαρχηγός, και πολιτικός.
Ιτέτ

Η Ιτέτ, επίσης Ατέτ, ήταν γυναίκα της αριστοκρατίας της αρχαίας Αιγύπτου, σύζυγος του πρίγκιπα Νεφερμαάτ και νύφη του Φαραώ Σνεφρού. Με τον Νεφερμαάτ είχε τρεις κόρες και πολλούς γιούς. Ο πιο γνωστούς από αυτούς ήταν ο Χεμιούνου. Είναι θαμμένη μαζί με τον σύζυγό της στον μασταμπά 16 στο Μεϊντούμ.
Ιερός Ναός Ευαγγελισμού της Θεοτόκου, Αγίου Ελευθερίου και Αγίου Νεκταρίου Αιγάλεω

Ο Ιερός Ναός Ευαγγελισμού της Θεοτόκου, Αγίου Ελευθερίου και Αγίου Νεκταρίου Αιγάλεω είναι τρισυπόστατη εκκλησία της πόλης, χτισμένη μπροστά από το β΄ συγκρότημα εργατικών πολυκατοικιών του Κάτω Αιγάλεω, στο νοτιοανατολικό τμήμα του δήμου. Ανοίκει στη δικαιοδοσία της Ιεράς Μητροπόλεως Νικαίας και υπάγεται διοικητικά στην Αρχιεπισκοπή Αθηνών. Μετά απο απαίτηση του κ. Μουζάκη εις μνήμην του πατέρα του, ονομάζεται Ευαγγελισμός της Θεοτόκου, Αγιος Ελευθέριος και Αγ. Διονύσιος. Ο Αγ. Νεκτάριος μεταφέρθηκε στο υπόγειο της εκκλησίας, στο οποίο γίνονται οι συναντήσεις του κατηχητικού καθώς και μνημόσυνα.

Η κατασκευή του Ναού πραγματοποιήθηκε το φθινόπωρο του 1970, δαπάναις (και προσωπικής εργασίας) πολλών κατοίκων της περιοχής, του βιομηχάνου Ελευθερίου Μουζάκη (ο οποίος προσέφερε το ποσό των 100.000 δραχμών ως α΄ δόση), της αντιδημάρχου Αιγάλεω Ευφροσύνης Γαλάρη, των κυριών του Συλλόγου «Ο Καλός Σαμαρείτης» και του προέδρου του Εξωραϊστικού Συλλόγου Αγίου Ελευθερίου Ιωάννη Αλεξάτου.

Η εναρκτήρια λειτουργία της εκκλησίας έλαβε χώρα στις 20 Δεκεμβρίου 1970, χοροστατούντος του βοηθού του τότε Αρχιεπισκόπου, Θεοφιλεστάτου Επισκόπου Ευρίπου κ. Βασιλείου, παρουσία πλήθους πιστών.
Honda Super Cub

To Honda Super Cub, επίσης γνωστό ως το C100, 50, Cub, C50, C70, C90, C100EX, Passport και άλλα, είναι μια μοτοσικλέτα της Honda με τετράχρονο μονοκύλινδρο κινητήρα με κυβισμό από 49 έως 109 cc. Όντας σε συνεχή παραγωγή από το 1958, με την παραγωγή να να ξεπερνά 60 εκατομμύρια το 2008, το Super Cub είναι το πιο παραγόμενο μηχανοκίνητο όχημα στην ιστορία. Η διαφημιστική εκστρατεία του Super Cub στις ΗΠΑ, «Συναντάς τους καλύτερους ανθρώπους πάνω σε ένα Honda» είχε μια διαρκή επίδραση στην εικόνα της Honda και στην αμερικανική στάση για τις μοτοσικλέτες και θεωρείται μια κλασική περίπτωση μελέτης στο μάρκετινγκ.
Νεφερμαάτ

Ο Νεφερμαάτ Α' ήταν πρίγκιπας της αρχαίας Αιγύπτου, γιος του Φαραώ Σνεφρού. Κατείχε τον τίτλο του βεζίρη, με τους τίτλους μεγαλύτερος γιος του βασιλιά, βασιλικός σφραγιδοφύλακας, και προφήτης (αρχιερέας) της Μπαστέτ. Το όνομά του σημαίνει "η Μαάτ είναι όμορφη".
Δημοτικό Γυμναστήριο Αιγάλεω «Σταύρος Βενέτης»

Το Δημοτικό Γυμναστήριο Αιγάλεω «Σταύρος Βενέτης» βρίσκεται στην οδό Νικολάου Πλαστήρα και Δημαρχείου στο Αιγάλεω, δίπλα στο Κολυμβητήριο Αιγάλεω και πολύ κοντά στο Πνευματικό Κέντρο του Δήμου Αιγάλεω "«Γιάννης Ρίτσος»" Η χωρητικότητα του γυμναστηρίου είναι 2.000 θέσεις. Πήρε το όνομα του από τον Αιγαλεώτη αθλητή Σταύρο Βενέτη.
Τιερί Ρολάν

Ο Τιερί Ρολάν, (γεννήθηκε στις 4 Αυγούστου 1937 στο Μπουλόν-Μπιγιανκούρ και πέθανε στις 16 Ιουνίου 2012 στο Παρίσι, ήταν Γάλλος αθλητικογράφος και διάσημος σχολιαστής ποδοσφαιρικών αναμετρήσεων. Έχοντας μακροχρόνια παρουσία στον χώρο, εργάστηκε για μεγάλο χρονικό διάστημα στην Antenne 2 και στη συνέχεια για το TF1, προτού ενταχθεί στο M6. Περιέγραψε, έτσι, 13 Παγκόσμια Κύπελλα, 9 Ευρωπαϊκά Πρωταθλήματα (« Euros ») και περισσότερους από 1300 αγώνες ποδοσφαίρου. Διετέλεσε επίσης σχολιαστής για ορισμένες διοργανώσεις στίβου, μποξ, ενώ κάλυψε δημοσιογραφικά αρκετές Θερινούς Ολυμπιακούς Αγώνες από το 1960 και μετά.

Τα τελευταία χρόνια της καριέρας του, σχολίαζε ποδοσφαιρικές αναμετρήσεις που μετέδειδε το M6 (και στο W9, επίσης, ένα τηλεοπτικό κανάλι που ανήκει στον ίδιο όμιλο).
Βασίλης Κολοβός

Ο Βασίλης Κολοβός (γεν. Πετρωτό Φθιώτιδας 10 Δεκεμβρίου 1946-) είναι Έλληνας ηθοποιός και συγγραφέας επτά βιβλίων.
Φίλανδρος

Σύμφωνα με την Ελληνική Μυθολογία ο Φίλανδρος ήταν ημίθεος, γιος του Απόλλωνα και της νύμφης Ακακαλλίδας.

Ο Φίλανδρος μαζί με τον δίδυμο αδελφό του Φυλακίδη φέρονται ως πρώτοι οικιστές και ιδρυτές της αρχαίας πόλης Ελύρου στην Κρήτη στην οποία τιμόταν με ιδιαίτερο ιερό.
Πραξούλα Αντωνιάδου

Η Πραξούλα Αντωνιάδου είναι Ελληνοκύπρια πολιτικός. Είναι πρόεδρος των Ενωμένων Δημοκρατών (ΕΔΗ) από τον Μάρτιο του 2007. Έχει διατελέσει Υπουργός Εμπορίου, Βιομηχανίας και Τουρισμού της Κύπρου.
Φοντανέλιτσε

Το Φοντανέλιτσε (Ιταλ. "Fontanelice") είναι ένας μικρός δήμος της επαρχίας της Μπολόνια στην περιφέρεια της Εμίλια Ρομάνια.
Τύρας

Ο Τύρας ήταν αρχαία Ελληνική πόλη στη νότια όχθη του ποταμού Δνείστερου, στη θέση της σύγχρονης πόλης Μπιλχορόντ-Ντιστρόβσκι, στην περιοχή της Οδησσού της σημερινής Ουκρανίας. Η πόλη κατοικούταν από τα τέλη του 6ου αι. π.Χ. μέχρι τα τέλη του 4ου αι. μ.Χ. Μετά την καταστροφή της αρχαίας πόλης Τύρας η θέση κατοικήθηκε ξανά το 13ο αιώνα. Σήμερα μεγάλο μέρος της περιοχής της καταλαμβάνεται από το μεσαιωνικό κάστρο του Άκερμαν, ενώ ένα άλλο μέρος της βρίσκεται κάτω από τη σύγχρονη πόλη. Τμήμα της αρχαίας πόλης έχει βυθιστεί στα νερά του δέλτα του Δνείστερου.
Λαμονγκάν

thumb|250px|Το Λαμονγκάν το 1985
Το Λαμονγκάν (Gunung Lamongan) είναι μικρό ενεργό ηφαίστειο στην ανατολική Ιάβα. Βρίσκεται ανάμεσα στο ηφαιστειακό σύμπλεγμα της καλντέρα Τενγκέρ - Σεμέρου και του ηφαιστειακού συμπλέγματος Ιγιάνγκ-Αργκαπούρα. Το ηφαίστειο έχει ύψος 1651 μέτρα. Η πρώτη του έκρηξη καταγράφηκε το 1799 και η πιο πρόσφατη ηφαιστειακή δραστηριότητα στο βουνό έλαβε χώρα το 1898.

Το Λαμονγκάν βρίσκεται σε ένα ηφαιστειακό πεδίο που φέρει το όνομά του. Το ηφαιστειακό πεδίο Λαμονγκάν έχει έκταση 260 τετραγωνικά χιλιόμετρα και περιέχει πέρα από το ηφαίστειο άλλες ενενήντα ηφαιστειακές φλέβες, 61 κώνοι στάχτης και 29 μάαρ, κάποια από τα οποία διαθέτουν λίμνες. Μάαρ με λίμνες βρίσκονται στα ανατολικά και τα δυτικά, ενώ τα στεγνά μάαρ κυρίως στα βόρεια. Ο αριθμός των 90 φλεβών είναι μεγάλος για ένα ηφαίστειο στην Ινδονησία, όμως υπάρχουν ακόμη μεγαλύτερα ηφαιστειακά πεδία, π.χ. στο Μεξικό. Η ψηλότερη κορυφή ονομάζεται Γκουνούνγκ Ταρούμπ, ενώ ο ενεργός κώνος βρίσκεται 750 μέτρα νοτιοανατολικά της κορυφής. Ανάμεσά τους βρίσκεται μια ρωγμή. Ένας τρίτος κώνος, ο Γκουνούγκ Τζούπου (Tjupu) βρίσκεται στα βόρεια και έχει 800 μέτρα από την επιφάνεια της θάλασσας.

Το ηφαίστειο από το 1799 μέχρι το 1898 παρήγαγε περίπου 15 εκρήξεις, με αποτέλεσμα να είναι ένα από τα πιο ενεργά ηφαίστεια της Ινδονησίας κατά τον 19ο αιώνα. Οι εκρήξεις ήταν φρεατικές, φρεατομαγματικές και μαγματικές. Υπάρχουν αποθέσεις λαχάρ γύρω από το ηφαίστειο, όμως δεν υπάρχουν καταγεγραμμένα στοιχεία για κάποιο λαχάρ. Η λάβα που εκχύθηκε από το βουνό είχε βασαλτική σύσταση. Στον 20ο αιώνα καταγράφηκαν τέσσερα μεγάλα σεισμικά σμήνη, το 1925, 1978, 1985 και 1988-1989, τα οποία δημιούργησαν ρήγματα με κατεύθυνση προς τα βορειοανατολικά. Για την καλύτερη μελέτη τους δημιουργήθηκε ένα παρατηρητήριο στο βουνό. Σήμερα το βουνό καλύπτεται από βλάστηση.
Ριντζάνι

thumb|250px|Η καλντέρα του Ριντζάνι
Το Ριντζάνι ("Gunung Rinjani" ή "Rindjani") είναι ενεργό ηφαίστειο στο Λομπόκ, Ινδονησία. Το Ριντζάνι έχει ύψος 3.726 μέτρα και είναι το ψηλότερο βουνό στο νησί και το δεύτερο ψηλότερο ηφαίστειο στην Ινδονησία. Στην κορυφή του ηφαιστείου βρίσκεται μια μεγάλη πλημμυρισμένη καλντέρα, η Σεγκάρα Άνακ. Η καλντέρα έχει διαστάσεις 6 επί 8,5 χιλιόμετρα και η λίμνη μέσα σε αυτή βρίσκεται σε υψόμετρο περίπου 2.000 μέτρων. Το μέγιστο βάθος της είναι 200 μέτρα. Στην ανατολική όχθη της λίμνης βρίσκεται ο κώνος Μπαρουτζάρι, από τον οποίο έχουν προέλθει όλες οι καταγεγραμμένες εκρήξεις του Ριντζάνι. Το βουνό είναι επίκεντρο του Εθνικού Πάρκου Ριντζάνι, το οποίο δημιουργήθηκε το 1997 και είναι δημοφιλής προορισμός για πεζοπορία.

Το Ριντζάνι αναγνωρίστηκε ως η πηγή μιας κολοσσιαίας έκρηξης που έλαβε χώρα περίπου το 1257/1258, με εκτιμόμενη ισχύ στην κλίμακα VEI 7. Η έκρηξη απελευθέρωσε στην ατμόσφαιρα περισσότερα αέρια του θείου από ότι οποιαδήποτε άλλη έκρηξη τα τελευταία 7.000 χρόνια. Η πηγή της έκρηξης για πολλά χρόνια ήταν ένα μυστήριο. Άλλα υποψήφια ηφαίστεια ήταν το Ελ Τσιτσόν στο Μεξικό, το Κιλοτόα στον Ισημερινό και το Οκατάινα στη Νέα Ζηλανδία, τα οποία όμως απορρίφθηκαν με βάση ιστορικά και γεωχημικά ευρήματα. Η πηγή αναγνωρίστηκε ως το όρος Σαμάλας, το οποίο ακρίβως δίπλα στο Ριντζάνι.
Ενισκίλεν

Το Ενισκίλεν (Αγγλικά: "Enniskillen", Ιρλανδικά: "Inis Ceithleann") είναι κωμόπολη της Βόρειας Ιρλανδίας, στην επαρχεία Φέρμανγκαχ. Το 2001 ο πληθυσμός της υπολογιζόταν γύρω στους 13.500 κατοίκους. Βρίσκεται μεταξύ των δύο λιμνών Λοχ Ερν της Βόρειας Ιρλανδίας. Αποτελεί έδρα τοπικού συμβουλίου του Φέρμανγκαχ, πρωτεύουσα της επαρχίας και μεγαλύτερή της πόλη. 

Το όνομα της πόλης προέρχεται από το "Inis Ceithleann", που στα Ιρλανδικά σημαίνει «το νησί της Κίθλεν» και αναφέρεται στην Κίθλεν (Cethlenn), την σύζυγο του Μπάλορ των Φομόριαν, της Ιρλανδικής Μυθολογίας. Το όνομα της πόλης έχει πάρει διάφορες αγγλικές μορφές στο παρελθόν.
Καμίνια Αχαΐας

Τα Καμίνια είναι παραθαλάσσιο χωριό της πρώην Επαρχίας Πατρών του Νομού Αχαΐας με 716 κάτοικους. Το 2001 είχε 619 κάτοικους. Απέχει 14 χιλιόμετρα από την Πάτρα και 3 από την Κάτω Αχαΐα. Συνορεύει με τα χωριά Αλισσός, Τσουκαλαίικα, Άγιος Στέφανος (Περιστέρα) και Καμενίτσα.

Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της στάσης "Καμίνια / Kaminia".
Τίρσο δε Μολίνα

Ο Τίρσο δε Μολίνα ("Tirso de Molina", 24 Μαρτίου 1579 – 20 Φεβρουαρίου 1648), ψευδώνυμο του Γκαμπριέλ Τέγιεθ (Gabriel Tellez), ήταν Ισπανός δραματουργός, ποιητής και Ρωμαιοκαθολικός μοναχός. Είναι ο σημαντικότερος συνεχιστής του έργου του Λόπε δε Βέγα και θεωρείται ως ένας από τους κορυφαίους δραματουργούς του ισπανικού Χρυσού Αιώνα (El Siglo de Oro). Υπολειπόταν μόνο του Λόπε δε Βέγα σε δημοτικότητα και παραγωγικότητα θεατρικών έργων.
Μιχαήλ Π. Μελάς

"Για άλλους με όμοιο όνομα δείτε Μιχαήλ Γ. Μελάς, Μιχαήλ Κ. Μελάς."
Ο Μιχαήλ Π. Μελάς (1894 - 1950) ήταν Έλληνας αξιωματικός του Στρατού και αυλικός.
Γεώργιος Β. Μελάς

"Για άλλους με όμοιο όνομα δείτε Γεώργος Λ. Μελάς, Γεώργιος Μ. Μελάς."
Ο Γεώργιος Β. Μελάς (1894 - 13 Απριλίου 1985) ήταν Έλληνας πολιτικός.
Παύλος Β. Μελάς

"Για τον συνονόματό του δείτε Παύλος Μ. Μελάς."
Ο Παύλος Β. Μελάς (1892-1968) ήταν Έλληνας αξιωματικός του Στρατού.

Γεννήθηκε στην Αθήνα και ήταν γιος του Βίκτωρα Μελά. Αποφοίτησε από την Στρατιωτική Σχολή Ευελπίδων και έλαβε μέρος στους Βαλκανικούς Πολέμους, στον Α΄ Παγκόσμιο Πόλεμο, στη Μικρασιατική Εκστρατεία και στον ελληνοιταλικό πόλεμο του 1940. Διετέλεσε υπασπιστής του Παύλου Κουντουριώτη. Αποστρατεύθηκε με τον βαθμό του υποστράτηγου.

Τιμήθηκε με τον Ανώτερο Ταξιάρχη του Τάγματος του Φοίνικος μετά ξιφών.
Βασίλειος Β. Μελάς

"Για άλλους με όμοιο όνομα δείτε Βασίλειος Γ. Μελάς, Βασίλειος Μ. Μελάς."
Ο Βασίλειος Β. Μελάς (1898 - 1987) ήταν Έλληνας βιομήχανος.

Γεννήθηκε στην Αθήνα και ήταν γιος του Βίκτωρα Μελά. Σπούδασε νομικά στο Πανεπιστήμιο Αθηνών και οικονομικά στο Λονδίνο. Διετέλεσε Γενικός Διευθυντής της Τράπεζας Χίου καθώς και πρόεδρος της ΕΛΑΪΣ. Ήταν μέλος του Δ.Σ. του Συνδέσμου Ελλήνων Βιομηχάνων, ενώ το 1945 είχε διατελέσει προϊστάμενος του Γραφείου Συνδέσμου Ελληνικής Κυβέρνησης. Επίσης είχε λάβει μέρος στο Κίνημα της Εθνικής Άμυνας και στη Μικρασιατική Εκστρατεία και είχε τιμηθεί με το αριστείο ανδρείας.
Αλέξανδρος Μελάς

Ο Αλέξανδρος Μελάς (1897 - 1969) ήταν Έλληνας αξιωματικός του Στρατού και πολιτικός.

Γεννήθηκε στην Αθήνα και ήταν γιος του Λέοντος Μελά και της Ανδρομάχης Σλήμαν. Από την πλευρά του πατέρα του ήταν εγγονός του Μιχαήλ Μελά, ενώ από την πλευρά της μητέρας του εγγονός του αρχαιολόγου Ερρίκου Σλήμαν. Αποφοίτησε από την Στρατιωτική Σχολή Ευελπίδων και έλαβε μέρος στους Βαλκανικούς Πολέμους (1912 - 1913), στη Μικρασιατική εκστρατεία και στο Β' Παγκόσμιο Πόλεμο. Το 1922 παραιτήθηκε από τον στρατό για να ακολουθήσει πολιτική καριέρα. Το 1928 είχε απαχθεί από τους λήσταρχους Κουμπαίους στην Ήπειρο. Εξελέγη βουλευτής Ιωαννίνων το 1926 και επανεξελέγη το 1932, το 1933 και το 1936. Κατά τη δικτατορία του Ι. Μεταξά είχε εξοριστεί στη Σίκινο. Κατά το Β' Παγκόσμιο Πόλεμο επαναδραστηριοποιήθηκε στο μέτωπο της Β. Αφρικής με τους Βρεττανούς, οι οποίοι τον τίμησαν για την προσφορά του. Συνέχισε την πολιτική του καριέρα μετά την απελευθέρωση. Συμμετείχε στη Συμφωνία της Βάρκιζας και ήταν στενός φίλος του Ρ. Σκόμπι λόγω του φιλοβρεττανικού του παρελθόντος.
Ο Αλέξανδρος Μελάς είχε κάνει ένα γάμο με τη αμερικανίδα Βέλμα, κόρη πλούσιας οικογένειας από την Καραϊβική, αλλά είχε διαζευχθεί ήδη πριν το Β΄ Παγκόσμιο Πόλεμο. Οι σχέσεις τους παρέμειναν φιλικές. Στη συνέχεια υιοθέτησε κόρη φίλου του και αναδεξιμιά του, η οποία υπήρξε και κληρονόμος του, την Ανδρομάχη Μελά. Κληροδοτήματα της συλλογής του από αρχαία αντικείμενα βρίσκονται στο Αρχαιολογικό Μουσείο Ιωαννίνων και στο Ιλίου Μέλαθρον.

Απεβίωσε στην Αθήνα το 1969.
Μοντγκόμερι Κλιφτ

Ο Έντουαρντ Μοντγκόμερι Κλιφτ ("Edward Montgomery "Monty" Clift", 17 Οκτωβρίου 1920 - 23 Ιουλίου 1966), γνωστότερος ως "Μοντγκόμερι Κλιφτ", ήταν Αμερικανός ηθοποιός του θεάτρου και του κινηματογράφου. Ήταν ένθερμος υποστηρικτής της υποκριτικής μεθόδου του Στανισλάφσκι και οι ερμηνείες του χαρακτηρίζονται από έντονη φυσικότητα. Ο Κλιφτ στη σύντομη ζωή του συμμετείχε σε μόλις 17 ταινίες και προτάθηκε για βραβείο Όσκαρ 4 φορές.